Forventer 40 – 60 cm snø på to døgn: Her blir kjøreforholdene vanskelige
Vegtrafikksentralen for Midt-Norge meldte søndag om vanskelige kjøreforhold i forbindelse med snøfall i Trøndelag , sør for Trondheimsfjorden og i Møre og Romsdal . Det opplyses at det lokalt kan komme mellom 40 og 60 centimeter snø på 48 timer i Møre og Romsdal, særlig i indre strøk. I Trøndelag kan det lokalt komme 30 – 40 centimeter snø på to døgn.
Folk i Midt-Norge må belage seg på vanskelige kjøreforhold og mye snø de kommende døgnene. På Østlandet er det derimot gode utsikter for fine skiturer i starten av uken, opplyser meteorologen.